CELEX: 32018R0318
Language: lv
Date: 2018-02-22 00:00:00
Title: Eiropas Centrālās bankas Regula (ES) 2018/318 (2018. gada 22. februāris), ar ko groza Regulu (ES) Nr. 1011/2012 par vērtspapīru turējumu statistiku (ECB/2018/7)

5.3.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 62/4
               
            EIROPAS CENTRĀLĀS BANKAS REGULA (ES) 2018/318
      (2018. gada 22. februāris),
      ar ko groza Regulu (ES) Nr. 1011/2012 par vērtspapīru turējumu statistiku (ECB/2018/7)
      
      EIROPAS CENTRĀLĀS BANKAS PADOME,
      ņemot vērā Līgumu par Eiropas Savienības darbību,
      ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 5. pantu,
      ņemot vērā Padomes Regulu (EK) Nr. 2533/98 (1998. gada 23. novembris) par statistikas informācijas vākšanu, ko veic Eiropas Centrālā banka (1), un jo īpaši tās 5. panta 1. punktu un 6. panta 4. punktu,
      tā kā:
      
                  (1)
               
               
                  Saskaņā ar Eiropas Centrālās bankas Regulu (ES) Nr. 1011/2012 (ECB/2012/24) (2) dati tiek vākti nolūkā sniegt Eiropas Centrālo banku sistēmai visaptverošu statistisko informāciju par dalībvalstu, kuru valūta ir euro, tautsaimniecības sektoru un grupu datu sniedzēju risku saistībā ar noteiktām aktīvu kategorijām ļoti maz apkopotā līmenī. Šāda informācija veicina monetārās politikas transmisijas mehānisma padziļinātu analīzi un Eurosistēmas monetārās politikas operāciju riska pozīcijas novērtēšanu. Tāpat tā ļauj veikt padziļinātu finanšu stabilitātes analīzi, t. sk. tās risku noteikšanu un kontroli.
               
            
                  (2)
               
               
                  Padomes Regulas (ES) Nr. 1024/2013 (3), Eiropas Parlamenta un Padomes Regulas (ES) Nr. 806/2014 (4) un Padomes Regulas (ES) Nr. 1096/2010 (5) regulējuma ietvaros iegūtie dati tiek izmantoti arī prudenciālai uzraudzībai un noregulējuma procedūrām, kā arī tiek sniegti Eiropas Sistēmisko risku kolēģijai.
               
            
                  (3)
               
               
                  Grupas datu pārskatu sniedzēju jēdziens Regulā (ES) Nr. 1011/2012 (ECB/2012/24) ieviests un definēts ar Eiropas Centrālās bankas Regulu (ES) 2016/1384 (ECB/2016/22) (6). Eiropas Centrālās bankas (ECB) Padome noteiks grupas datu pārskatu sniedzējus datu vākšanai saskaņā ar Regulu (ES) Nr. 1011/2012 (ECB/2012/24), ņemot vērā vairākus kritērijus, t. sk. grupas datu pārskatu sniedzēja nozīmi finanšu sistēmas stabilitātei un funkcionēšanai euro zonā un/vai individuālās dalībvalstīs. Lielākas juridiskās precizitātes dēļ jānosaka, ka nozīmīgas uzraudzītās iestādes, kuras ECB tieši uzrauga saskaņā ar Padomes Regulu (ES) Nr. 1024/2013, jāuzskata par nozīmīgām finanšu sistēmas stabilitātei un funkcionēšanai un tādēļ var tikt identificētas kā grupas datu pārskatu sniedzēji.
               
            
                  (4)
               
               
                  Ņemot vērā attiecīgās nacionālās centrālās bankas (NCB) lēmumu, pēc Regulas (ES) 2016/1384 spēkā stāšanās grupas datu pārskatu sniedzēji datus, kurus sniedz saskaņā ar Regulas (ES) Nr. 1011/2012 (ECB/2012/24) 3.a pantu (turpmāk – “grupas dati”), var sniegt tieši ECB. Tas ļaus efektīvāk izmantot pieejamo ECBS Vērtspapīru turējumu datu bāzes informācijas tehnoloģiju infrastruktūru un novērst nepieciešamību izveidot atsevišķas nacionālās datu apstrādes sistēmas katrā NCB.
               
            
                  (5)
               
               
                  Ja ECB nolemj nevākt grupas datus, tā informē ECB, šādā gadījumā ECB pārņemot uzdevumu datus vākt tieši no grupas datu pārskatu sniedzējiem. ECB un attiecīgajai NCB savā starpā jānoslēdz attiecīgās vienošanās.
               
            
                  (6)
               
               
                  Tādēļ attiecīgi jāgroza Regula (ES) Nr. 1011/2012 (ECB/2012/24),
               
            IR PIEŅĒMUSI ŠO REGULU.
      1. pants
      Grozījumi
      Regulu (ES) Nr. 1011/2012 (ECB/2012/24) groza šādi:
      
                  1)
               
               
                  ar šādu apakšpunktu aizstāj 2. panta 4. punkta b) apakšpunktu:
                  
                              “b)
                           
                           
                              vienādi ar 0,5 % robežvērtību vai mazāki par to ar nosacījumu, ka grupas datu pārskatu sniedzējs atbilst noteiktiem kvantitatīviem vai kvalitatīviem kritērijiem, kuri apliecina tā nozīmīgumu finanšu sistēmas stabilitātei un darbībai euro zonā (piem., ņemot vērā savstarpējās saiknes ar citām euro zonas finanšu iestādēm, darbību vairākās jurisdikcijās, neaizstājamību, korporatīvās uzbūves sarežģītību vai ECB tiešo uzraudzību) un/vai attiecīgā euro zonas dalībvalstī (piem., ņemot vērā banku grupas relatīvo nozīmīgumu kādā banku pakalpojumu segmentā vienā vai vairākās euro zonas dalībvalstīs vai ECB tiešo uzraudzību).”;
                           
                        
            
                  2)
               
               
                  šādi groza 3.a pantu:
                  
                              a)
                           
                           
                              ar šādu punktu aizstāj 3. punktu:
                              “3.   Attiecīgā NCB vai, ja grupas datus sniedz ECB saskaņā ar 5. punktu, ECB lūdz, lai grupas datu pārskatu sniedzēji sniedz datus sadaļā “emitents ietilpst pārskatu sniedzēju grupā (uzraudzības tvērumā)”, ievērojot individuālu vērtspapīru līmeņa principu, un sadaļā “emitents ietilpst pārskatu sniedzēju grupā (grāmatvedības tvērumā)”, ievērojot individuālu vērtspapīru līmeņa principu, par vērtspapīriem ar ISIN kodu vai bez tā, kuri ir to grupas turējumā, saskaņā ar I pielikuma 2. nodaļu.”;
                           
                        
                              b)
                           
                           
                              pievieno šādu 5. punktu:
                              “5.   Neierobežojot 1. punkta noteikumus, grupas datu pārskatu sniedzēji grupas datus sniedz ECB, ja attiecīgā NCB nolemj, ka grupas datu pārskatu sniedzējiem statistiskā informācija jāsniedz tieši ECB saskaņā ar Pamatnostādnes ECB/2013/7 3.a pantu un 4.b pantu.”;
                           
                        
            
                  3)
               
               
                  ar šādu pantu aizstāj 4.a pantu:
                  “4.a pants
                  Atbrīvojumi grupas datu pārskatu sniedzējiem
                  1.   Attiecīgā NCB vai ECB, ja grupas datus sniedz ECB saskaņā ar 3.a panta 5. punktu, pēc apspriešanās ar attiecīgo NCB grupas datu pārskatu sniedzējiem var šādi piešķirt atbrīvojumus no 3.a panta pārskatu sniegšanas prasībām:
                  
                              a)
                           
                           
                              attiecīgā NCB vai vajadzības gadījumā ECB var ļaut grupas datu pārskatu sniedzējiem saskaņā ar šīs regulas prasībām sniegt statistisko informāciju individuālu vērtspapīru līmenī, kas aptver 95 % no to savā vārdā vai to grupas vārdā turēto vērtspapīru summas ar nosacījumu, ka atlikušos 5 % grupas turēto vērtspapīru nav emitējis viens emitents;
                           
                        
                              b)
                           
                           
                              attiecīgā NCB vai vajadzības gadījumā ECB var lūgt grupas datu pārskatu sniedzējus sniegt papildu informāciju par vērtspapīru veidiem, kuriem piešķirts atbrīvojums saskaņā ar a) apakšpunktu.
                           
                        2.   Attiecīgā NCB vai ECB, ja grupas datus sniedz ECB saskaņā ar 3.a panta 5. punktu, pēc apspriešanās ar attiecīgo NCB var piešķirt grupas datu pārskatu sniedzējiem atbrīvojumus no pārskatu sniegšanas prasībām attiecībā uz sadaļu “emitents ietilpst pārskatu sniedzēju grupā (uzraudzības tvērumā)”, ievērojot individuālu vērtspapīru līmeņa principu, kā noteikts 3.a panta 3. punktā ar nosacījumu, ka attiecīgā NCB vai ECB spēj iegūt šos datus no datiem, kas savākti no citiem avotiem.
                  3.   Divu gadu laikā no pirmās pārskatu sniegšanas saskaņā ar 10.b panta 2. punktu attiecīgā NCB vai ECB, ja grupas datus sniedz ECB saskaņā ar 3.a panta 5. punktu, pēc apspriešanās ar attiecīgo NCB var piešķirt grupas datu pārskatu sniedzējiem atbrīvojumus no pārskatu sniegšanas prasībām attiecībā uz datu sniegšanu individuālu iestāžu līmenī, kas iestādēm, kuras nav Savienības rezidentes, noteiktas I pielikuma 2. nodaļā, ar nosacījumu, ka attiecīgā NCB vai ECB spēj iegūt šos datus no datiem, kas savākti no citiem avotiem.”;
               
            
                  4)
               
               
                  ar šādu pantu aizstāj 4.b pantu:
                  “4.b pants
                  Vispārējie atbrīvojumi un visiem atbrīvojumiem piemērojamais regulējums
                  1.   Attiecīgā NCB vai ECB, ja grupas datus sniedz ECB saskaņā ar 3.a panta 5. punktu, pēc apspriešanās ar attiecīgo NCB var piešķirt atbrīvojumus no saskaņā ar šo regulu noteiktajām pārskatu sniegšanas prasībām, ja faktiskie pārskatu sniedzēji tos pašus datus sniedz saskaņā ar: a) Eiropas Centrālās bankas Regulu (ES) Nr. 1071/2013 (ECB/2013/33) (*1); b) Regulu (ES) Nr. 1073/2013 (ECB/2013/38); c) Regulu (ES) Nr. 1075/2013 (ECB/2013/40); vai d) Regulu (ES) Nr. 1374/2014 (ECB/2014/50); vai tad, ja attiecīgā NCB vai vajadzības gadījumā ECB spēj iegūt šos datus citā veidā, ievērojot obligātos statistiskos standartus, kas noteikti III pielikumā.
                  2.   Attiecīgā NCB vai ECB, ja grupas datus sniedz ECB saskaņā ar 3.a panta 5. punktu, pēc apspriešanās ar attiecīgo NCB nodrošina, ka šajā pantā, kā arī 4. pantā un 4.a pantā izklāstītie nosacījumi tiek ievēroti, pēc vajadzības attiecīgos gadījumos piešķirot, atjaunojot vai atsaucot jebkuru atbrīvojumu katra kalendārā gada sākumā.
                  3.   Attiecīgā NCB vai ECB, ja grupas datus sniedz ECB saskaņā ar 3.a panta 5. punktu, pēc apspriešanās ar attiecīgo NCB var faktiskos pārskatu sniedzējus, kuriem piešķirti atbrīvojumi saskaņā ar šo pantu, 4. pantu vai 4.a pantu, pakļaut papildu pārskatu sniegšanas prasībām, ja attiecīgā NCB vai ECB uzskata, ka nepieciešami papildu dati. Faktiskie pārskatu sniedzēji prasītos datus sniedz 15 darbdienu laikā pēc tam, kad attiecīgā NCB vai vajadzības gadījumā ECB izteikusi lūgumu.
                  4.   Gadījumos, kuros attiecīgā NCB vai ECB, ja grupas datus sniedz ECB saskaņā ar 3.a panta 5. punktu, piešķīrusi atbrīvojumus, faktiskie pārskatu sniedzēji var tomēr pilnībā pildīt pārskatu sniegšanas prasības. Faktiskais pārskatu sniedzējs, kurš izvēlas neizmantot attiecīgās NCB vai vajadzības gadījumā ECB piešķirtos atbrīvojumus, saņem attiecīgās NCB vai vajadzības gadījumā ECB piekrišanu piešķirto atbrīvojumu izmantošanai vēlākā laikā.
                  
                     (*1)  Eiropas Centrālās bankas Regula (ES) Nr. 1071/2013 (2013. gada 24. septembris) par monetāro finanšu iestāžu sektora bilanci (ECB/2013/33) (OV L 297, 7.11.2013., 1. lpp.).”;"
						
               
            
                  5)
               
               
                  ar šādu pantu aizstāj 6.a pantu:
                  “6.a pants
                  Grupas datu savlaicīgums
                  1.   NCB nosūta ECB grupas ceturkšņa datus individuālu vērtspapīru līmenī saskaņā ar 3.a panta 1. punktu un I pielikuma 2. nodaļu līdz 18.00 pēc Viduseiropas laika 55. kalendārajā dienā pēc tā ceturkšņa beigām, uz kuru attiecas dati.
                  2.   Ja NCB saskaņā ar 3.a panta 5. punktu nolemj, ka pārskatu sniedzēji statistisko informāciju sniedz tieši ECB, pārskatu sniedzēji šādu informāciju nosūta ECB līdz 18.00 pēc Viduseiropas laika 45. kalendārajā dienā pēc tā ceturkšņa beigām, uz kuru attiecas dati.”;
               
            
                  6)
               
               
                  ar šādu pantu aizstāj 7.a pantu:
                  “7.a pants
                  Apvienošanās, dalīšanās un reorganizācija
                  Apvienošanās, dalīšanās vai reorganizācijas gadījumā, kas varētu ietekmēt pārskatu sniedzēja statistisko pienākumu izpildi, pārskatu sniedzējs tieši vai saskaņā ar sadarbības noteikumiem ar attiecīgās NKI palīdzību informē attiecīgo NCB vai ECB, ja grupas datus sniedz ECB saskaņā ar 3.a panta 5. punktu, par procedūrām, kas plānotas, lai izpildītu šajā regulā izklāstītās statistikas pārskatu sniegšanas prasības, kolīdz nolūks īstenot minētās darbības ticis publiskots un pienācīgu laiku pirms tās stājas spēkā.”;
               
            
                  7)
               
               
                  iekļauj šādu 10.c pantu:
                  “10.c pants
                  Pirmā pārskatu sniegšana pēc Eiropas Centrālās bankas Regulas (ES) 2018/318 (ECB/2018/7) spēkā stāšanās
                  Pirmā grupas datu pārskatu sniegšana saskaņā ar 3.a pantu pēc Eiropas Centrālās bankas Regulas (ES) 2018/318 (ECB/2018/7) (*2) spēkā stāšanās sākas ar datiem par 2018. gada septembra atsauces periodu.
                  
                     (*2)  Eiropas Centrālās bankas regula (ES) 2018/318 (2018. gada 22. februāris), ar ko groza Regulu (ES) Nr. 1011/2012 par vērtspapīru turējumu statistiku (ECB/2018/7) (OV L 62, 5.3.2018., 4. lpp.).”;"
						
               
            
                  8)
               
               
                  regulas I, II un III pielikumu groza saskaņā ar šīs regulas pielikumu.
               
            2. pants
      Nobeiguma noteikums
      Šī regula stājas spēkā 2018. gada 1. oktobrī.
      
         Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
         Frankfurtē pie Mainas, 2018. gada 22. februārī
         
            
               ECB Padomes vārdā –
            
            
               ECB priekšsēdētājs
            
            Mario DRAGHI
         
      
      
         (1)  OV L 318, 27.11.1998., 8. lpp.
      
      
         (2)  Eiropas Centrālās bankas Regula (ES) Nr. 1011/2012 (2012. gada 17. oktobris) par vērtspapīru turējumu statistiku (ECB/2012/24) (OV L 305, 1.11.2012., 6. lpp.).
      
         (3)  Padomes Regula (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 287, 29.10.2013., 63. lpp.).
      
         (4)  Eiropas Parlamenta un Padomes Regula (ES) Nr. 806/2014 (2014. gada 15. jūlijs), ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010 (OV L 225, 30.7.2014., 1. lpp.).
      
         (5)  Padomes Regula (ES) Nr. 1096/2010 (2010. gada 17. novembris), ar kuru Eiropas Centrālajai bankai piešķir konkrētus uzdevumus saistībā ar Eiropas Sistēmisko risku kolēģijas darbību (OV L 331, 15.12.2010., 162. lpp.).
      
         (6)  Eiropas Centrālās bankas Regula (ES) 2016/1384 (2016. gada 2. augusts), ar ko groza Regulu (ES) Nr. 1011/2012 (ECB/2012/24) par vērtspapīru turējumu statistiku (ECB/2016/22) (OV L 222, 17.8.2016., 24. lpp.).
      
         PIELIKUMS
         Regulas (ES) Nr. 1011/2012 (ECB/2012/24) I, II un III pielikumu groza šādi:
         
                     1)
                  
                  
                     šādi groza I pielikuma 2. nodaļu:
                     
                                 a)
                              
                              
                                 šādi groza 1. daļu:
                                 
                                             i)
                                          
                                          
                                             ar šādu teikumu aizstāj teikumu 1. daļas beigās virs tabulas:
                                             “Attiecīgā NCB vai ECB, ja grupas datus sniedz ECB saskaņā ar 3.a panta 5. punktu, var arī izvēlēties lūgt grupas datu pārskatu sniedzējus sniegt datus 9.–11. ailē un, ja uz tiem jau neattiecas b) vai c) punkts, datus 31.–37. ailē.”;
                                          
                                       
                                             ii)
                                          
                                          
                                             ar šādu tekstu aizstāj tabulas 1. zemsvītras piezīmes tekstu:
                                             
                                                         “(1)
                                                      
                                                      
                                                         Ja tiek piemērots 4.a panta 3. punktā paredzētais atbrīvojums, datu ailes, kas atsaucas un pārskatu sniegšanu individuālu iestāžu līmenī, jāsniedz saskaņā ar noteikumiem, kurus noteikusi attiecīgā NCB, kura piešķīra atbrīvojumu, vai ECB, ja grupas datus sniedz ECB saskaņā ar 3.a panta 5. punktu, nodrošinot, ka dati ir viendabīgi attiecībā pret obligātajiem dalījumiem.”;
                                                      
                                                   
                                       
                           
                                 b)
                              
                              
                                 šādi groza 2. daļu:
                                 
                                             i)
                                          
                                          
                                             ar šādu teikumu aizstāj teikumu 2. daļas beigās virs tabulas:
                                             “Attiecīgā NCB vai ECB, ja grupas datus sniedz ECB saskaņā ar 3.a panta 5. punktu, var lūgt grupas datu pārskatu sniedzējus sniegt datus arī 8.–10. ailē, 12. ailē un, ja uz tiem jau neattiecas b) vai c) punkts, datus 53.–59. ailē.”;
                                          
                                       
                                             ii)
                                          
                                          
                                             ar šādu tekstu aizstāj tabulas 1. zemsvītras piezīmes tekstu:
                                             
                                                         “(1)
                                                      
                                                      
                                                         Ja tiek piemērots 4.a panta 3. punktā paredzētais atbrīvojums, datu ailes, kas atsaucas un pārskatu sniegšanu individuālu iestāžu līmenī, jāsniedz saskaņā ar noteikumiem, kurus noteikusi attiecīgā NCB, kura piešķīra atbrīvojumu, vai ECB, ja grupas datus sniedz ECB saskaņā ar 3.a panta 5. punktu, nodrošinot, ka dati ir viendabīgi attiecībā pret obligātajiem dalījumiem.”;
                                                      
                                                   
                                       
                           
               
                     2)
                  
                  
                     šādi groza II pielikumu:
                     
                                 a)
                              
                              
                                 ar šādu teikumu aizstāj 1. daļas pirmo teikumu:
                                 “Šī tabula sniedz instrumentu kategoriju detalizētu aprakstu, ko attiecīgās nacionālās centrālās bankas (NCB) vai Eiropas Centrālajai bankai (ECB), ja grupas datus sniedz ECB saskaņā ar 3.a panta 5. punktu, transponē nacionālajā līmenī piemērojamās kategorijās atbilstoši šai regulai.”;
                              
                           
                                 b)
                              
                              
                                 ar šādu teikumu aizstāj 2. daļas pirmo teikumu:
                                 “Šī tabula sniedz sektoru kategoriju aprakstu, ko attiecīgās NCB vai ECB, ja grupas datus sniedz ECB saskaņā ar 3.a panta 5. punktu, transponē nacionālajā līmenī piemērojamās kategorijās atbilstoši šai regulai.”;
                              
                           
                                 c)
                              
                              
                                 šādi groza 4. daļas tabulas definīcijas:
                                 
                                             i)
                                          
                                          
                                             ar šādu definīciju aizstāj definīciju “Atlikumi tirgus vērtībā”:
                                             “Vērtspapīra turējuma summa tirgus kotācijas cenā, kas izteikta euro. Attiecīgā NCB vai ECB, ja grupas datus sniedz ECB saskaņā ar 3.a panta 5. punktu, parasti prasa datus par uzkrātajiem procentiem sniegt šajā kategorijā vai atsevišķi. Tomēr attiecīgā NCB vai vajadzības gadījumā ECB pēc savas izvēles var lūgt datos neiekļaut uzkrātos procentus.”;
                                          
                                       
                                             ii)
                                          
                                          
                                             ar šādu definīciju aizstāj definīciju “Garantijas devēja identifikācijas kods”:
                                             “Standarta kods, par kuru panākta vienošanās ar attiecīgo NCB vai, ja grupas datus sniedz ECB saskaņā ar 3.a panta 5. punktu, ar ECB, kas ir unikāls garantijas devēja identifikators, un informācija par izmantotā koda identifikatora veidu, piemēram, juridiskas personas identifikators, ES identifikators vai nacionālais identifikators.”;
                                          
                                       
                           
                                 d)
                              
                              
                                 šādi groza 5. daļas tabulas definīcijas:
                                 
                                             i)
                                          
                                          
                                             ar šādu definīciju aizstāj definīciju “ES identifikators”:
                                             “ES identifikators ir parasti izmantotais identifikācijas kods, par kuru panākta vienošanās ar attiecīgo NCB vai, ja grupas datus sniedz ECB saskaņā ar 3.a panta 5. punktu, ar ECB, un kurš ļauj nepārprotami identificēt iestādi Eiropas Savienībā.”;
                                          
                                       
                                             ii)
                                          
                                          
                                             ar šādu definīciju aizstāj definīciju “Nacionālais identifikators”:
                                             “Nacionālais identifikators ir parasti izmantotais identifikācijas kods, par kuru panākta vienošanās ar attiecīgo NCB vai, ja grupas datus sniedz ECB saskaņā ar 3.a panta 5. punktu, ar ECB, un kurš ļauj nepārprotami identificēt iestādi tās rezidences valstī.”;
                                          
                                       
                                             iii)
                                          
                                          
                                             ar šādu definīciju aizstāj definīciju “Pārskatu sniegšanas līmenis”:
                                             “Pārskatu sniegšanas līmenis norāda, vai dati tiek sniegti individuālu iestāžu līmenī vai grupas līmenī, kā definēts 1. panta 23. un 24. punktā. Saskaņoti grāmatvedības un konsolidācijas principi, vienojoties ar attiecīgo NCB vai ECB, ja grupas datus sniedz ECB saskaņā ar 3.a panta 5. punktu, būtu jāpiemēro datiem, kurus sniedz iestādes līmenī, t. i., informācijai iestādes līmenī būtu ciktāl iespējams jāievēro grupas grāmatvedības un riska aprēķināšanas principi.”;
                                          
                                       
                           
                                 e)
                              
                              
                                 šādi groza 6. daļas tabulas definīcijas:
                                 
                                             i)
                                          
                                          
                                             ar šādu definīciju aizstāj definīciju “Turētāja identifikācijas kods”:
                                             “Standarta kods, par kuru panākta vienošanās ar attiecīgo NCB vai, ja grupas datus sniedz ECB saskaņā ar 3.a panta 5. punktu, ar ECB, kas ir unikāls turētāja identifikators, un informācija par izmantotā koda identifikatora veidu, piemēram, ES identifikators vai nacionālais identifikators.”;
                                          
                                       
                                             ii)
                                          
                                          
                                             ar šādu definīciju aizstāj definīciju “Turētāja tiešā mātesuzņēmuma identifikācijas kods”:
                                             “Standarta kods, par kuru panākta vienošanās ar attiecīgo NCB vai, ja grupas datus sniedz ECB saskaņā ar 3.a panta 5. punktu, ar ECB, kas ir unikāls juridiskās personas, no kuras turētājs ir tieši juridiski atkarīgs, identifikators, un informācija par izmantotā koda identifikatora veidu, piemēram, juridiskas personas identifikators, ES identifikators vai nacionālais identifikators.”;
                                          
                                       
                           
                                 f)
                              
                              
                                 ar šādu definīciju aizstāj 7. daļas tabulas definīciju “Emitenta identifikācijas kods”:
                                 “Standarta kods, par kuru panākta vienošanās ar attiecīgo NCB vai, ja grupas datus sniedz ECB saskaņā ar 3.a panta 5. punktu, ar ECB, kas ir unikāls emitenta identifikators, un informācija par izmantotā koda identifikatora veidu, piemēram, ES identifikators vai nacionālais identifikators.”;
                              
                           
               
                     3)
                  
                  
                     šādi groza III pielikumu:
                     
                                 a)
                              
                              
                                 ar šādu punktu aizstāj 1. punktu:
                                 
                                             “1.
                                          
                                          
                                             Datu nosūtīšanas obligātie standarti:
                                             
                                                         a)
                                                      
                                                      
                                                         pārskatu sniegšana attiecīgajai nacionālajai centrālajai bankai (NCB) un ECB, ja grupas datus sniedz ECB saskaņā ar 3.a panta 5. punktu, ir savlaicīga un attiecīgās NCB vai ECB noteiktajos termiņos;
                                                      
                                                   
                                                         b)
                                                      
                                                      
                                                         statistikas pārskati tiek noformēti tādā veidā un formātā, kā noteikts attiecīgās NCB vai ECB pārskatu sniegšanas tehniskajās prasībās;
                                                      
                                                   
                                                         c)
                                                      
                                                      
                                                         tiek norādītas faktiskā pārskatu sniedzēja kontaktpersonas;
                                                      
                                                   
                                                         d)
                                                      
                                                      
                                                         tiek ievērota tehniskā specifikācija datu nosūtīšanai uz attiecīgo NCB vai ECB.”;
                                                      
                                                   
                                       
                           
                                 b)
                              
                              
                                 ar šādiem apakšpunktiem aizstāj 2. punkta d) un e) apakšpunktu:
                                 
                                             “d)
                                          
                                          
                                             faktiskie pārskatu sniedzēji ievēro attiecīgās NCB vai ECB, ja grupas datus sniedz ECB saskaņā ar 3.a panta 5. punktu, noteiktās dimensijas un decimāldaļas datu tehniskajai nosūtīšanai;
                                          
                                       
                                             e)
                                          
                                          
                                             faktiskie pārskatu sniedzēji ievēro attiecīgās NCB vai ECB, ja grupas datus sniedz ECB saskaņā ar 3.a panta 5. punktu, noteikto noapaļošanas kārtību datu tehniskajai nosūtīšanai.”